open-index/open-wikipedia-markdown huggingface dataset:
Александар Ставрев

**Александар Ставрев** (роден на 30 март 1977 г. во Скопје) — македонски фудбалски судија. Тој е постојан судија на натпреварите од европските купови.

Ставрев станал судија под знакот на ФИФА во 2006 година. Тој ја делел правдата на натпревари од квалификациите за Светското првенство 2010 и 2014.

## Наводи

Категорија:Родени во 1977 година
Категорија:Живи луѓе
Категорија:Луѓе од Скопје
Категорија:Македонски фудбалски судии
Категорија:УЕФА Лига на шампиони судии
Категорија:УЕФА Лига Европа судии
Црква „Св. Ѓорѓи“ - Осој

**Црква „Св. Ѓорѓи“ - Осој** — главна селска црква во мијачкото село Осој, сместена на самото сретсело во дебела сенка на една рамна и пространа ливада.

Во црковниот двор се влегува преку камбанаријата, која е соѕидана од црвени фасадни тули, која служи и како порта кон црквата. Во самиот двор на црквата, воедно се наоѓа и кошаркарско игралиште.

Во иконостасот на црквата се наоѓа една икона на познатиот мајстор Дичо Зограф и остатокот на Исаија Џиков, зограф од истото село.

## Галерија


Податотека:Влезот во црквата во Осој.jpg|Влезот во црквата
Податотека:Камбанаријата на црквата во Осој.jpg|Камбанаријата на црквата
Податотека:Црквата во Осој (2).jpg|Дел од црквата во Осој, со поглед на кошаркарско игралиште покрај неа
Податотека:Црквата во Осој (3).jpg|Поглед на влезната врата кон црковните простории


## Поврзано

* Дебарско архијерејско намесништво
* Дебарска парохија
* Осој

## Надворешни врски

Категорија:Осој (Дебарско)
Осој
Категорија:Дела на Дебарската школа
Морско ниво

[мини|250п|Бележник за морското ниво кај [Мртво Море|Мртвото Море во Израел, каде прикажаното место е под нивото.]]

**Морско ниво** или **морско рамниште** (најчесто подразбира **средно морско ниво**) — просечното ниво на површината на дадено море или сите океани: Оваа вредност се зема како појдовна при изразувањето на надморска височина во картографијата and морепловството и воздухопловството. Во последниот случај, ова е стандардна надморска височина на која се мери атмосферскиот притисок за баждарење на  висината на која ќе лета воздухопловот. 

Во поедноставни ситуации, како стандард се зема средниот водостој помеѓу плимата и осеката на некое место.

Морското ниво го засегаат повеќе чинители и истото се разликувало во различни геолошките периоди. Така, внимателното мерење на морското ниво претставува важен показател за климатските промени и неговото покачување се наведува како доказ за глобално затоплување.

Поимот **надморска висина** најчесто се однесува на **средна/просечна надморска висина** (**С.Н.В** или **П.Н.В**) и се изразува во метри (М.Н.В)

## Средно морско ниво
**Средното морско ниво** (**СМН**) обично се дефинира како просечно релативно морско ниво во некој временски период, како што е месец или година, доволно долг за да може да се изведе просек од непостојаните вредности какви што се брановите.

## Пораст на средното морско ниво
Евстатскиот пораст на морското ниво е промена во глобалното средно морско ниво поради промената на зафатнината на светскиот океан. Релативниот пораст на морското ниво се јавува онаму каде што постои нето-пораст нивото на океанот во однос на месните движења на копното. Творците на климатските модели главно се задржуваат на процената на евстатската промена на морското ниво. Истражувачите на влијанијата главно се осврнуваат на релативната промена на морското ниво.

## Поврзано
* Надморска висина
* Покачување на морското ниво
* Плимомер
* Водостој
* Геодетски појдовник
* Крајни точки на земјата

## Наводи

## Надворешни врски

* Колку е комплицирано мерењето на морското ниво? 
* Карта на промената на морското ниво — JPL 

Категорија:Физичка океанографија
Категорија:Геодезија
Волумен на дистрибуција

**Волумен на дистрибуција** (VD, исто така познат како **привиден волумен на дистрибуција**) претставува теоретски волумен на течност која ја содржи целокупната количина на администриран лек со иста концентрација како таа на лекот во крвната плазма.

VD е во директна корелација со количеството на лек дистрибуиран во ткивата; повисок VD укажува на тоа дека поголема количина на лек се дистрибуира во ткивата.

## Равенка
Волуменот на дистрибуција е даден со следнава равенка:

:::::::{V_{D}} = \frac{\mathrm{Q}}{\mathrm{Cp}}
Каде:
* Q = вкупното количество на лек во организмот
* Cp = плазматската концентрација на лекот

## Примери за вредности и равенки

Категорија:Фармакокинетика
Анасо Јободвана

**Анасо Јободвана** (роден на 30 јули 1992 г.) е јужноафрикански атлетичар кој се натпреварува во спринтерските дисциплини. Тој се натпреварувал на трката на 200 метри на Летните олимписки игри 2012 во Лондон  каде истрчал сопствен најдобар резултат од 20.13 секунди и се пласирал во финалето, во кое завршил на 8. место.

На Светското првенство 2015, Јободвана го освоил бронзениот медал на трката на 200 метри, зад Јусејн Болт и Џастин Гетлин истрчувајќи сопствен најдобар резултат од 19.87 секунди.

### Лични рекорди

## Наводи

## Надворешни врски

*Профил на IAAF.org

Категорија:Родени во 1992 година
Категорија:Живи луѓе
Категорија:Јужноафрикански спринтери
Три дена во септември (филм)

**„''Три дена во септември''“** — македонски филм од 2015 година, во режија на Даријан Пејовски.
Филмот бил снимен во продукција на „Skopje Film Studio“ и „Ikone Studio“, а бил финансиран од Агенцијата за филм на Република Македонија и Кинематографскиот центар на Косово.

## Содржина
Две сосема различни жени, едната проститутка, а другата притаен одмаздник, по силата на судбината влегуваат во сојуз и меѓусебно си помагаат во расчистувањето на нивното темно минато. Имено, Марика (ја игра Тоциновски) убива човек во самоодбрана и, бегајќи од законот, влетува во еден воз каде ја среќава Јана (ја игра Ристиќ) - тивка жена во доцните триесетти години, која патува во својата викендичка во планините. Марика ја користи приликата и се засолнува во викедницата на Јана, но влетува во неочекувана и опасна авантура...

## Работен состав
* главни улоги: Камка Тоциновски, Ирена Ристиќ, Адем Карага, Милица Стојанова, Салаетин Билал, Катерина Коцевска, Кирил Коруновски, Александар Микиќ, Мукерем Билал.
* продуцент: Томи Салковски,
* сценарио: Даријан Пејовски и Игор Иванов,
* музика: Александар Пејовски,
* костимографија: Емилија Ивановска Атанасовска,
* шминка: Симона Ристевска,
* монтажа: Владимир Павловски,
* звук: Игор Поповски,
* директор на фотографијата: Димо Попов.

## Наводи

Категорија:Македонски филмови од 2010-тите
Категорија:Филмови од 2015 година
Категорија:Филмови на Даријан Пејовски
Категорија:Филмови со Милица Стојанова
Категорија:Филмови со Салаетин Билал
Категорија:Филмови со Ирена Ристиќ
Категорија:Филмови со Камка Тоциновски
Категорија:Појавено во 2015 година во Македонија
Троскот

мини|Polygonum aviculare
**Троскот** (*Polygonum aviculare*) е едногодишна зелјеста билка чии жилави стебленца ползат по земјата и достигаат должина до 60 см. Троскотот има ситни долгнавести лисја, цветовите се бледо-розеникави и многу ситни. Троскотот расте насекаде, во ниви, лозја и ливади. 

left|thumb|Илустрација
Чајот од троскот се употребува пред сè како благо средство за лечење на органите за варење, чир на желудник и дванаесетпалачно црево, дијареа и повраќање. Оваа билка уште се користи при крварења на внатрешни органи, особено бели дробови и матка и хемороиди, а надворешно се користи за габични инфекции на кожата.

## Видови

* *Polygonum calcatum*
* *Polygonum microspermum*
* *Polygonum aequale*
* *Polygonum monspeliense*
* *Polygonum heterophyllum*
** *Polygonum heterophyllum* subsp. *virgatum*
* *Polygonum rurivagum*
* *Polygonum aviculare* subsp. *depressum* (= *P. arenastrum*)
* *Polygonum aviculare* subsp. *rurivagum*
* *Polygonum aviculare* subsp. *neglectum*
* *Polygonum aviculare* subsp. *aviculare*

Категорија:Троскоти
Категорија:Таксони опишани од Карл Линеј
Категорија:Растенија опишани во 1753 година
Категорија:Лековити растенија
Категорија:Флора на Европа
Balkan Journal of Medical Genetics

**Balkan Journal of Medical Genetics** — македонско научно списание од областа на генетиката. Списанието во 2014 година имало импакт фактор од 0.500.

Првиот број е отпечатен во 1998 година.

## Надворешни врски
* Официјално мрежно место

Категорија:Научни списанија
Солунски безистен

thumb|250px|right|Безистенот на поштенска разгледница од 1925-1930 г.
thumb|250px|right|Безистенот денес

**Солунскиот безистен** () е создаден од османлискиот султан Мехмед II (1455-1459) во Солун, Грција.

Безистенот се наоѓа на раскрсницата меѓу улиците „Венизелос“ и „Соломос“, наспроти Хамза-бегова џамија и старата општина. Денес во безистенот се сместени различни продавници.

## Поврзано
Безистен

## Наводи

Категорија:Згради и градби во Солун
Маркос Алонсо Мендоса

**Маркос Алонсо Мендоса** (роден на 28 декември, 1990, во Мадрид) — шпански фудбалер, играч од одбраната, кој моментално е без клуб.

## Технички одлики
Лев бек со одлична телесна градба и физички предизпозиции. Тој може да игра како лев бек во одбрана со четири играчи или како лево бек/крило во среден ред со пет играчи. На почеток на 2014 година бил поствен да игра како централен одбранбен играч во формација со три одбранбени играчи.

## Животопис
Тој е син на поранешниот фудбалер Маркос Алонсо Пења и внук на Маркитос.

## Наводи

Категорија:Живи луѓе
Категорија:Шпански фудбалери
Категорија:Фудбалери на ФК Реал Мадрид
Категорија:Фудбалери на ФК Болтон Вондерерс
Категорија:Фудбалери на ФК Сандерленд
Категорија:Фудбалери на ФК Фјорентина
Категорија:Фудбалери на ФК Челзи
Категорија:Фудбалери на ФК Барселона
Категорија:Фудбалери од Премиер Лига
Категорија:Фудбалери во Серија А
Категорија:Родени во 1990 година
Државен музеј на современата уметност (Солун)

**Државен музеј на современата уметност** () — музеј наоѓа во Солун, Егејска Македонија посветен на современата уметност. Основан е во 1997 година, откако Солун е прогласен за европски град на културата. Се наоѓа во реновираната зграда на стариот манастир на Лазаристите. Првата збирка на овој музеј е голем дел (околу 1.275 дела) од приватната збирка на Џорџ Костаки, која се нашла во сопственост на државата. Оваа збирка е составена од дела на руските авангардни уметници. За прв директор на музејот е назначен професорот од универзитетот Аристотел Милтиадис Папниколау. Од 2006 година, на таа функција е назначена д-р Марија Цанцаноглу, специјалист за руската авангарда.

Мисијата на музејот е да се чуваат и да се изложат делата на современата уметност од грчки, но и од странски уметници, да се образува и да се подобри вкусот на публиката, научно да се истражи историјата и теоријата на современата уметност, со што ќе се овозможи на музеолозите да се стекнат со ова знаење. Покрај постојаните изложби, кои содржат повеќе од илјада дела, музејот организира и повремени изложби.

Музејот на фотографија и Центарот за современа уметност се самојстојни одделенија на овој музеј.

## Познати уметници
Во музејот може да се видат делата на следниве уметници:
* Ел Лисицки
* Казимир Малевич
* Василиј Кандински
* Александер Родченко
* Љубов Попова
* Владимир Татлин
* Олга Розанова



File:Liubov Popova, Spatial Force Construction, 1920-21.jpg|Љубов Попова, Просторна конструкција, 1920-21
|Власис Каниарис, Грција
File:Macedonian_Museums-81-Krat_Sygxronhs_Texnhs_Thess-358.jpg|Од изложбата на Власис Каниарис
File:Macedonian_Museums-81-Krat_Sygxronhs_Texnhs_Thess-359.jpg|Галерија 1
File:State Museum of Contemporary Art - Thessaloniki - thesswiki (6).jpg|Галерија 2
File:State Museum of Contemporary Art of Thessaloniki-Thesswiki.JPG|Галерија 3
File:Macedonian_Museums-81-Krat_Sygxronhs_Texnhs_Thess-362.jpg|Галерија 4



## Наводи

## Надворешни врски
* Официјалната страница

Современа уметност
Категорија:Ликовни музеи и галерии во Грција
Горноамамски мост

**Горноамамски мост** или **Горен мост** — еден од средновековните мостови во градот Кратово, Македонија. Горноамамскиот мост е еден од четирите останати камени мостови во градот, каде денес постојат четири камени, еден дрвен и еден бетонски мост на Кратовска Река и нејзините притоки.

## Галерија


Податотека:Горноамамски мост 2.JPG|Поглед на мостот
Податотека:Плоча на Горноамамски мост.JPG|Плоча за мостот


## Надворешни врски

Категорија:Знаменитости во Кратово
Категорија:Мостови во Кратово
Категорија:Камени мостови
Сен Мало

**Сен Мало** (француски: Saint-Malo, бретонски: Sant-Maloù, гало: Saent-Malô) е пристаништен град во Бретања на северозапад на Франција на брегот на Ла Манш. 
Градот, опкружен со ѕидини, денес е туристичко одредиште со многу стари привлечни градби.

## Население
Заедно со предградијата, градот брои околу 153.000 жители, а во летната туристичка сезона достигнува и 200.000 жители.

Жителите на Сен Мало се нарекуваат малуанци (француски: malouins).

## Историја
Old map of Saint-Malo|мини|лево|Стара мапа на Сен Мало

За време на средниот век Сен Мало бил утврден остров на устието на реката Ренс и го контролирал не само сливот на реката, туку и отвореното море. Утврдувањето Алет, јужно од модерниот центар, го контролирало пристапот на Ренс од римско време, но модерниот Сен Мало ги влече своите корени од монашката населба основана од Сен Арон и Сен Брендан во почетокот на шестиот век. Името го добил според некој следбеник на Брендан, Сен Мало или Маклу.

Градот имал традиција за обезбедување на својата автономија во преговорите со француските власти и дури и со локалните бретонски власти. Од 1590 до 1594 година, Сен Мало се прогласил за независна република, и негово мото било „не француска, не бретонска, туку малуанска“.

Сен Мало станал злогласен како дом на гусарите. Во XIX век, оваа „практична“ злогласност е портретирана во драмата на Жан Ришпен „Гусар“. Пиратите од Сен Мало не само што ги присилувале англиските бродови да плаќаат за поминување, туку носеле и богатство од подалеку. Жак Картје кој пловел по реката Сент Лоренс, влегол во Квебек Сити и во Монтреал,  и со тоа се вброил во откривачите на Канада, живеел во Сен Мало. Фолкландските Острови на француски јазик се нарекуваат Ил Малуин (Малуански Острови) и веројатно оттаму доаѓа и шпанскиот назив Малвински Острови. Во 1758 година Британците го освоиле соседниот град Сен Серван и уништиле 30 бродови пред да заминат.

За време на Втората светска војна, за време на борбите во втората половина на септември и почетокот на септември 1944 година, историскиот град Сен Мало бил скоро целосно уништен од бомбардирањето на Сојузниците. Сен Мало бил обновен во 12-годишниот период од 1948 до 1960 година.

## Храна
Сен Мало има една од највисоките концентрации на ресторани во Европа. Познат е по своите остриги од соседниот град Канкал.

thumb|centre|700п|Поглед на утврдениот град од југозапад
thumb|center|1000п|Панорамски поглед од островот Гран Бе за време на осека

## Галерија

Податотека:Street in St Malo.jpg|Улица во Сен Мало
Податотека:Saint-Malo Novembre 2011 (10).jpg|Од тврдината на Сен Мало
Податотека:Saint-Malo Novembre 2011 (17).jpg|Поглед од Сен Мало
Податотека:Saint-Malo cathedral window.jpg|Прозорец на катедралата
Податотека:Saint-Malo remparts 001.JPG|Градските ѕидини на Сен Мало


## Поврзано
* Мон Сен Мишел

## Наводи

*INSEE
*Mayors of Ille-et-Vilaine Association  

## Надворешни врски

* Мрежно место на општината Сен Мало 

Категорија:Француски градови
Категорија:Француски пристаништа на Атлантскиот брег
Категорија:Потпрефектури во Франција
Категорија:Општини во Ил и Вилен
Инќар џамија (Дебар)

**Инќар џамија** е муслимански храм кој се наоѓа во Дебар, Македонија.

## Историја
Според натписот кој е поставен над влезот во џамијата, испишан со неправилно сулус писмо во пет реда, џамијата била изградена во периодот од 1467-68 година. Годината на нејзината обнова исто така е испишана како 1938 година.

Инќар џамија е изградена како задужбина на Мехмед II (1451-1481). Таа е сместена во простран двор со бројни постари гробови со надгробни нишани со богата декоративна обработка. Храмот претставува градба со правоаголна основа со димензии 12,70 х 9,38 метри покриена со кров на четири води. Како остаток од  автентичната градба е харимот – молитвениот простор, каде старите ѕидови и формите на прозорите ја имаат зачувано својата оригинална форма и поставеност.

Во внатрешноста се наоѓа михработ – ниша со скромна сталактитна декорација. Минберот и махвилот биле подоцна доградени. Дрвениот таван бил веројатно обновен при поправките во 1941 година. Тремот, кој се наоѓа на северозападната страна, бил додаден со подоцнежните интервенции и обнови на објектот. Со истражувања е дефинирано дека тремот, носен на десет кружни столбови, е затворен веројатно при поправките на џамијата пред Втората светска војна, односно помеѓу столбовите биле поставени девет прозорски отвори и целиот трем е прекриен со истиот кров на џамијата.

Виткото минаре кое е сместено на југозападната страна од џамијата поставено на квадратен постамент доминира со својата висина ѝ го потенцира вертикалниот акцент на џамијата. Телото на минарето е многуаголно кое преку сталактитна декорација преминува во шерефето. Џамијата иако е со скромни архитектонски и декоративни елементи, таа претставува одраз на локалното градителство од втората половина на XV век каде доминираат чисти и прецизни форми.

Во дворот на Фатих Султан Мехмед џамија се наоѓа и турбето на Шабан-баба. Турбето е од типот на отворени турбиња со осумаголна основа. Многуаголни столбови кои го формираат турбето се меѓусебно поврзани со засвoдени лакови. Турбето било градено од добро обработени камени квадри што говори за значењето кое тоа го има односно значењето на личностите кои се во него погрeбани. Во турбето се сместени два гроба. Од натписот на едниот од нив дознаваме дека му припаѓа на Шабан-баба, но не и податок кога тоа е подигнато. Но, според стилските одлики било изградено кон XVIII или во почетокот на XIX век, време кога е подигнато турбето на Каплан-паша во Тирана, кое ги поседува истите стилско-архитектонски одлики. Постоењето на турбето како и начинот на градењето на минарето укажуваат на можно постоење на постар култен објект на ова место.

## Наводи

## Надворешни врски

* 360° Виртуелна прошетка низ Инќар џамијата

Категорија:Џамии во Дебар
Категорија:Џамии во Дебарското муфтиство
Категорија:Отомански џамии во Македонија
Сончев модел

**Сончев модел** (СМ) — математички модел според кој Сонцето е сферна топка на гас (во различни степени на јонизација, каде водородот во внатрешноста е целосно јонизиран во вид на плазма). Овој модел, технички е сферично симетричен квазистатичен модел за една ѕвезда, чија ѕвездена структура е опишана со неколку диференцијални равенки кои се изведени од основните физички начела. Овој модел е ограничен од гранчни услови, имено сјајноста, полупречникот, age and composition of the Sun, which are well determined. The age of the Sun cannot be measured directly; one way to estimate it is from the age of the oldest meteorites, and models of the evolution of the Solar System. The composition in the photosphere of the modern-day Sun, by mass, is 74.9% hydrogen and 23.8% helium. All heavier elements, called *[[metallicity|metals]]* in astronomy, account for less than 2&nbsp;percent of the mass. The SSM is used to test the validity of stellar evolution theory. In fact, the only way to determine the two free parameters of the stellar evolution model, the helium abundance and the mixing length parameter (used to model convection in the Sun), are to adjust the SSM to "fit" the observed Sun.

## A calibrated solar model
Хутба

мини|250px|Хутба

**Хутба** (арапски: خطبة‎‎) е муслиманска проповед која ја врши имамот за време на петочните пладневни молитви во џамиите, како и за време на празниците.

Лицето кое ја изложува хутбата се нарекува хатиб. Вообичаено хатиб е имамот, но понекогаш двете улоги може да бидат држени од посебни лица.

Хутбата ѝ претходи на молитвата. Хатибот се качува на минберот и од него стоејќи го држи говорот. Хутбата обично почнува со славењето на Алах и неговиот пророк. Петочната хутба е составена од два дела кои се разделени со краток момент на тишина и размислување. Искусен имам-хатиб често ја изложува проповедта во облик на римувана проза.

Хутбата исто така се чита во посебни случаи (избавување од суши, глад, епидемии, итн.). Во средниот век хутбата исто така била молитва за здравје на калифот и месниот управник.

Категорија:Ислам
Категорија:Исламски поими
Категорија:Проповеди
Категорија:Зборови што ги нема во ТРМЈ
Махвил

[мини|320px|'''''Махвил''''' во [Аја Софија, Истанбул, Турција]]

**Махвилот** е специјално подигната платформа во џамијата отспротива на минберот, каде муезинот клечи и пее како одговор на молитвите на имамот.

Категорија:Ислам
Категорија:Исламска архитектура
Категорија:Џамии
Категорија:Исламски поими
Категорија:Зборови што ги нема во ТРМЈ
Бебе Реџа

thumb|Бебе Реџа во 2019

**Блета Бебе Реџа** (родена на 30 август 1989) ― пејачка и текстописец од Соединетите Држави, која има албанско етничко потекло од Македонија. Најпозната е со учеството во видео записот „*Take Me Home*“ на Cash Cash и „*Hey Mama*“ на Давид Гета. Текстописец е и на познатата песна "The Monster" на Еминем и Ријана.

## Личен живот
Бебе Реџа е родена на 30 август 1989 година во Бруклин, САД од родители Албанци, со потекло од Дебар, Македонија. Таа има и американско и македонско државјанство. Започна да пројавува интерес кон музиката уште од 4-годишна возраст. Љубовта кон музиката ја продолжи и во средно училиште на Стејтен Ајланд.

## Дискографија
### Албуми
* *[[Expectations ]]* (2018)
* *[[Better Mistakes ]]* (2021)
* *[[Bebe ]]* (2023)
* *[[Dirty Blonde:The Visual Album]]* (2026)

### Видео спотови

## Наводи

Категорија:Родени во 1989 година
Категорија:Американски_пејачки_од_21_век
Категорија:Американски_ЛГБТ-пејачи
Категорија:Американци_со_македонско_потекло
Категорија:Американски_кантри_пејачки
Категорија:Американски_поп-пејачки
Категорија:Добитници_на_MTV_Video_музички_награди
Категорија:Живи луѓе
Џамија Халид Ефенди (Слупчане)

**Џамијата Халид Ефенди** — муслимански храм кој се наоѓа во селото Слупчане, Општина Липково, Македонија.

Според архивските податоци на Кумановското муфтиство џамијата била изградена во 1415 година. Таа била изградена од самиот придонес на селаните и била повеќепати реконструирана за време на своето постоење, и тоа во 1936, 1969, 1987, додека во 1994 била реконструирана целата џамија со минарето. Во истиот период била поставена мермерна плоча нарекувајќи ја “*Бедр*“ .

## Наводи

Категорија:Слупчане
Категорија:Џамии во Кумановското муфтиство
Категорија:Џамии во Општина Липково
Џамија Јусуф Ефенди (Липково)

**Џамијата Јусуф Ефенди ** е муслимански храм кој се наоѓа во селото Липково, Општина Липково, Македонија.

Џамијата била изградена во 1773 година од џематот на ова населено место. Неколкупати била обновена со само придонес на селаните. Во 1963 од земјотресот во Скопје целосно било оштетено минарето и неколку делови од џамијата. В о 1967 била обновена и проширена и било изградено ново минаре.

## Наводи

Категорија:Липково
Категорија:Џамии во Кумановското муфтиство
Категорија:Џамии во Општина Липково
Шерефе

[десно|мини|250п| Шерефе на минарето на Коџатепе џамијата во [Турција]]

**Шерефе** е „балкон“ кој се наоѓа на горниот дел на минарето, од каде муезинот повикува на молитва. Тоа е еден од трите основни дела на конструкцијата на минарето. Прекриено е со украсни цигли, мозаици и орнаменти.

Категорија:Ислам
Категорија:Џамии
Категорија:Исламски поими
Категорија:Турцизми
Категорија:Зборови што ги нема во ТРМЈ
Петар Шулинчевски

мини
мини
**Петар Шулинчевски - Шули** (роден во Белград,  - починат во , ) — македонски фудбалер и фудбалски тренер.

## Животопис
Петар Шулинчевски е роден во Белград 16 март 1938 година од таткото Илија (1915-1980) и мајката Вера (1917-2008).  Кариерата ја почнал во ФК Преспа, Ресен, за веќе од 1956 година да заигра во ФК Вардар. Бил дел на првите 11 играчи кои во Белград во 1961 го освоиле тогашниот Куп на Маршалот против Вартекс. Во дресот на Вардар за 12 години одиграл преку 300 натпревари во кои постигнал 190 голови. Од Вардар привремено се преселил во САД во 1968 каде одиграл една сезона во дресот на Чикаго Мустангс (30 натпревари, 16 голови, 7 асистенции).
По завршувањето на играчката кариера долги години бил тренер на ФК Вардар, во Костур - Грција, ФК Борец - Велес, Металург - Скопје, а последните неколку години од тренерската кариера во помладите селекции ФК Вардар.

Петар бил оженет во 1960 со Ружица (родена во Скопје 26 јули 1946 - почината 3 јули 2012) со која имал две деца Татјана (родена во Скопје во 1965) и Кристофер (роден во Сент Луис, САД во 1969). Петар имал и брат Слободан (роден во Ресен во 10 јуни 1946 - починат 27 мај 2020).

Петар починал во Скопје на 29 септември 2015.

## Наводи

Категорија:Фудбалери од Ресен
Категорија:Фудбалери на ФК Вардар (Скопје)
Категорија:Фудбалери на ФК Преспа
Категорија:Македонски фудбалски тренери
Хатиб

[мини|300px|Хатиб држи [хутба пред верниците]]

Во исламот **хатиб** (арапски خطيب ) е лице кое ја врши хутбата за време на петочните и празничните молитви.

Вообичаено хатиб е имамот, но овие две улоги може да бидат извршувани од различни лица. Нема посебни барања за да се стане хатиб, освен дека лицето мора да биде машко кое влегло во пубертет. Исто така се бара хатибот да биде во состојба на физичка чистота.
 
## Поврзано

* Хутба
 

Категорија:Ислам
Категорија:Исламски поими
Категорија:Арапски зборови
Категорија:Зборови што ги нема во ТРМЈ
Вистина (албум на Џеф Бек)

мини|Деби студиски албум на Џеф Бек (Винил) Вистина (1968).
**Вистина** (англиски: *Truth*) - албум на британскиот гитарист Џеф Бек (*Jeff Beck*) од 1968 година.

## Содржина
На албумот се застапени десет песни:
* Shapes of things (3:17)
* Let me love you (4:44)
* Morning dew (4:41)
* You shook me (2:31)
* Ol' man river (4:01)
* Greensleeves (1:46)
* Rock my plimsoul (4:14)
* Beck's bolero (2:52)
* Blues de luxe (7:32)
* I ain't superstitious (4:54)

## Технички податоци
Албумот бил сниман во периодот од 12 јули 1966 до 26 мај 1968 година. Во Британија, албумот бил издаден во август 1968 година, од страна на дискографската куќа „Колумбија рекордс (Columbia Records)“, додека во САД се појавил во издание на „Епик рекордс (*Epic Records*)“. Продуцент на албумот, чие времетраење изнесува 40:16 минути, е Мики Мост (*Mickie Most*). Во снимањето на албумот учествувале следниве музичари:
* Џеф Бек - гитара и бас-гитара на „Ol' man river“
* Род Стјуарт (*Rod Stewart*) - вокали
* Рон Вуд (*Ron Wood*) - бас-гитара
* Мик Волер (*Mick Waller*) - тапани
* Џ. П. Џонс (*J. P. Jones*) - органа „Хамонд“ на „Ol' man river“ и тимпани на „You know who“
* Ники Хопкинс (*Nicky Hopkins*) - пијано на „Morning dew“ и на „Blues de luxe“

## Надворешни врски
„Truth“ на You Tube
## Наводи

Категорија: Изданија на Колумбија рекордс
Категорија: Изданија на Епик рекордс
Категорија: Албуми на Џеф Бек
Категорија: Рок албуми од 1968
Мејнфрејм сметач

**Големите компјутери** (main frame computers) се големо и моќни компјутери кои овозможуваат истовремена работа на голем број корисници (неколку стотици) кои се поврзани со нив преку терминали- монитор и тастатура. Се користат во големи банки, осигурителни компании и слично.
Категорија:Сметачи
Црква „Св. Климент Охридски“ - Горна Белица

**Света Климент Охридски** — македонска православна црква. Се наоѓа во струшкото село Горна Белица.

## Општи одлики
Манастирот Св. Климент-Горна Белица, поставен по Вија Егнација, се наоѓа во близина на историската област Кутмичевица и претставува културно наследство од II век и објект кој повеќепати низ историјата бил разрушуван, ограбуван и возобновуван. Последните податоци за неговата старост датираат првата половина на XX век, обезбедени од Ватикански истражувачи, кои со помош локалната власт од тоа време успеваат приближно да ја одредат староста на манастирот како почетна точка во ширењето на христијанското учење на светиот апостол Павле, за потоа да послужи како летна резиденција во времето на живеењето и дејствувањето на Св. Климент како Охридски архиепископ.
Во манастирот „Свети Климент“ во Горна Белица до 1961 година бил седиште на двајца монаси: Гаврил и Саво од семејството Ѓоргоновци.
Според народната меморија, овој манастир го подигнал Свети Климент Охридски. Тој бил и е култ на жителите од блиските населби: Горна Белица, Вевчани, Октиси, Вишни, на Струга и на пошироката околина. И денес верниците од ова подрачје го посетуваат во секоја можна прилика, а особено на неговиот патронен празник (9 август и 8 декември).

## Монаштво
Во манастирот имало и монашки живот се' до 1961 година. Последни двајца монаси биле Гаврил и Саво од семејството Ѓоргоновци. Постариот, Гаврил, кој е роден во 1848 година имал голема желба да го посети гробот на Исус Христос и откако собрал малку пари, тргнал пеш за Ерусалим. Поминало многу време, а него го немало, па соселаните помислиле дека некаде по пат дал душа. На нивна голема радост, се појавил еден ден исцрпен, но среќен што го посетил Божјиот гроб. Објаснувал дека на пат се задржал толку многу поради тоа што до Ерусалим патувал пеш од каде што, исто така, морал да се врати пеш, поради тоа што немал пари за превоз. Починал во 1936 година на 88-годишна возраст. Неговиот гроб е на јужната страна на манастирската црква.

## Галерија


Податотека:Kliment2.jpg|Фронтален приказ на манастирот
Податотека:Kliment3.jpg|св. Климент (II век)



## Наводи

## Поврзано
*Горна Белица;
*Црква „Св. Троица“ - црква во месноста Парумба;
*Црква „Св. Петка“ - главната селска црква;

Горна Белица
Категорија:Горна Белица
Бек-Ола (албум)

**Бек-Ола** (англиски: *Beck-Ola*) - албум на британската рок-група „Џеф Бек груп“ (*The Jeff Beck Group*) издаден во јуни 1969 година.

## Содржина
На албумот се застапени седум песни:
* All shook up (4:53)
* Spanish boots (3:37)
* Girl from mill valley (3:49)
* Jailhouse rock (3:14)
* Plynth (Water down the drain) (3:10)
* The hangman's knee (4:50)
* Rice pudding (7:22)

## Технички податоци
Во Британија, албумот бил издаден од страна на дискографската куќа „Колумбија рекордс (Columbia Records)“, додека во САД се појавил во издание на „Епик рекордс (*Epic Records*)“. Продуцент на албумот, чие времетраење изнесува 30:29 минути, е Мики Мост (*Mickie Most*). Највисокиот пласман на албумот бил на 15. место на „Billboard 200“  и на 39. место на албумската топ-листа во Британија. Во снимањето на албумот учествувале следниве музичари:
* Џеф Бек - гитара и бас-гитара на „Ol' man river“
* Род Стјуарт (*Rod Stewart*) - вокали
* Рон Вуд (*Ron Wood*) - бас-гитара
* Тони Њуман (*Tony Newman*) - тапани
* Џ. П. Џонс (*J. P. Jones*) - органа „Хамонд“ на „Ol' man river“ и тимпани на „You know who“
* Ники Хопкинс (*Nicky Hopkins*) - пијано 

## Надворешни врски
„Beck-Ola“ на You Tube
## Наводи

Категорија: Изданија на Колумбија рекордс
Категорија: Изданија на Епик рекордс
Категорија: Албуми на Џеф Бек
Категорија: Рок албуми од 1969
Џамија Хаџи Махмуд-бег (Битола)

**Џамијата Хаџи Махмуд-бег** — муслимански храм кој се наоѓа во Битола, Македонија.

## Историја
Џамијата била изградена во 1521/1522 година, додека била реновирена во 1873 година. Таа се наоѓа во Рибниот пазар, во Старата чаршија на левата страна од реката Драгор.

Џамијата била изградена по наредба на управникот на градот Хаџи Mахмуд-бег, познат како Томрук-ага, кој основал вакаф што се состоел од сума од 300.000 аспри, недвижен имот и приходи од неколку населби. Медресата  'Турклер' и анот биле дел од комплексот, a џамијата била изградена во селџучки стил со основа од 11,50 м x 11,50 м и минаре со полихромни украси.

За време на Првата светска војна куполата на џамијата била оштетена поради интензивното бомбардирање, а шерефето на минарето било уништено во земјотресот кој се случил во градот во 1996 година.

## Обнова 2019
Обновата на џамијата почнала во 2019 година и се очекува да биде завршена во 2022 година. Работите на обновата (реставрацијата) ги врши турската приватна компанија „Леда ресторасион“ за Агенцијата Анадолија.

## Наводи

Категорија:Џамии во Битола
Категорија:Отомански џамии во Македонија
Категорија:Џамии во Битолското муфтиство
Критичка теорија

250px|мини|Макс Хоркхајмер прв ја дефинирал критичката теорија во 1937 година во неговиот есеј ''Традиционална и критичка теорија''
**Критичката теорија** го нагласува рефлексивното оценување и критика на општеството и културата, со примена на знаењата од областите на општествените науки и хуманистичките науки. Како термин, критичката теорија има две значења со различно потекло и историја: првиот се појавува во социологијата а вториот во книжевната критика. Таа опишува теорија заснована врз критика; така, теоретичарот Макс Хоркхајмер објансил дека една теорија е критичка доколку се стреми "да ги ослободи луѓето од околностите кои ги поробуваат."

Во социологијата и политичката филозофија, терминот критичка теорија ја опишува нео-марксистичката филозофија на Франкфуртската школа, која била развиена во Германија во 1930-тите. Франкфуртските теоретичари ја засновале на критичките методи на Карл Маркс. Критичката теорија тврди дека идеологијата е главна пречка за човековото ослободување.

Критичката теорија за првпат е дефинирана од страна на Макс Хоркхајмер во 1937 во неговиот есеј *Традиционална и критичка теорија*: Критичката теорија е општествена теорија ориентирана кон критикувањето и менувањето на општеството во целина, за разлика од традиционалната теорија ориентирана само кон разбирање или објаснување на општеството. Хоркхајмер ја сметал критичката теорија за радикална, еманципаторска форма на марксистичката теорија.

Основните концепти се: (1) дека критичката општествена теорија треба да биде насочена кон целокупноста на општеството со неговата историска специфичност, и (2) дека критичката теорија треба да го подобри разбирањето на општество со интегрирање на сите големи општествени науки, вклучувајќи ги географијата, економијата, социологијата, историјата, политичките науки, антропологијата и психологијата.

Маркс изречно ја разви идејата за критиката како критика на идеологијата и ја поврза со праксата на општествената револуција: "Филозофите само го толкуваа светот, на различни начини; поентата е да го променат."

## Наводи

## Надворешни врски
* Critical Theory, Stanford Encyclopedia of Philosophy
* Christina Gerhardt. "Frankfurt School." The International Encyclopedia of Revolution and Protest. Ness, Immanuel (ed). Blackwell Publishing, 2009. Blackwell Reference Online. 
* "Theory: Death Is Not the End" N+1 magazine's short history of academic critical theory.

Категорија:Критична теорија
Категорија:Општествена филозофија
Категорија:Филозофски правци
Категорија:Франкфуртска школа
Категорија:Политичка филозофија
Категорија:Континентална филозофија
Криза (филм од 1946)

**Криза** (шведски: *Kris*) е шведски филм од 1946 година, во режија на Ингмар Бергман, кој, заедно со Лек Фишер (Leck Fischer), е и автор на сценариото. Главните улоги ги толкуваат: Инга Ландгре (Inga Landgré), Стиг Олин (Stig Olin), Маријане Лефгрен (Marianne Löfgren), Дагни Линд (Dagny Lind) и Алан Болин (Allan Bohlin). Филмот, снимен во црно-бела техника, трае 93 минути.

## Содржина
Ингеборг (ја игра Линд) е учителка по пијано во мал, провинциски град во Шведска. Таа ја одгледува својата посвоена ќерка Нели (ја глуми Ландгре) со голема љубов и посакува таа да се омажи со Улф (го игра Болин), скромен млад човек, кој живее како потстанар кај Ингеборг. Кога градоначалникот ќе организира бал, Улф купува фустан за Нели, со намера да одат на игранката. Но, во меѓувреме, во градот пристигнува вистинската мајка на Нели, средовечната, но згодна Џени (ја игра Лефгрен), која живее со својот млад љубовник, шармантниот и забавен Џек (го глуми Олин). Џени и Џек, исто така, одат на балот и таму Нели целосно го запоставува Улф, привлечена од шармот на Џек. По игранката, Џени ја посетува Ингеборг и ја поканува Нели да ѝ се придружи во големиот град, каде што таа има салон за убавина. Нели, која е вљубена во Џек, веднаш ја прифаќа поканата. Веднаш потоа, разочараниот Улф го напушта малиот град, а Ингеборг дознава дека е сериозно болна и дека ќе живее уште кратко време.

Во големиот град, Нели живее удобно и се забавува со Џек. Дознавајќи за болеста, Ингеборг не може да издржи и оди во градот да ја види Нели, но разочарана се враќа дома, бидејќи Нели ужива во забавниот и удобен градски живот. Работите се менуваат кога, една ноќ, Џек ја посетува Нели во салонот за убавина и ѝ кажува дека многу ја сака, дека цел живот бил несреќен и дека истовремено ѝ е љубовник на нејзината мајка. Во мигот кога Џек и Нели водат љубов, во салонот влегува Џени и доаѓа до расправа меѓу неа и Џек. Џек излегува надвор и извршува самоубиство на тротоарот пред салонот за убавина. Потресената Нели повторно се враќа кај Ингеборг, каде истовремено се враќа и Улф. Така, тие двајцата се повторно заедно, иако Нели му кажува на Улф дека не може да го сака.

## Наводи

Категорија:Филмови на шведски јазик
Категорија:Шведски филмови
Категорија:Филмови од 1946 година
Категорија:Филмови на Ингмар Бергман
Категорија:Филмови со Инга Ландгре
Категорија:Филмови со Стиг Олин
Категорија:Филмови со Маријане Лефгрен
Иван Грозни 2 (филм)

**Иван Грозни 2** - (руски: *Иван Грозный - Вторая серия: Боярский заговор*) советски филм од 1958 година, во режија на Сергеј Ејзенштајн. Филмот претставува продолжение на истоимениот филм за царот Иван Грозни од 1944 година. Главните улоги ги толкуваат: Николај Черкасов, Серафима Бирман, Михаил Названов, Михаил Жаров, Амвроси Бухма, Михаил Кузнецов, Павел Кадочников, Андреј Абрикосов итн. Овој филм е последниот во опусот на Ејзенштајн, но бидејќи бил сметан за имплицитна критика на Сталиновиот режим, тој бил забранет до 1958 година, иако снимањето завршило уште во 1946 година. Во 1962 година, филмот влегол во изборот на десет најдобри светски филмови на сите времиња, направен од британското списание *Sight & Sound*.

## Содржина
Царот Иван (го игра Черкасов) се враќа во Москва, засилувајќи ја својата власт со помош на верната гарда. Тој повторно влегува во судир со болјарите, кои бараат да им се вратат старите права. Исто така, Иван стапува во судир и со црквата. Затоа, болјарите и високото свештенство прават план да го убијат царот и да го постават малоумниот кнез Владимир (го игра Кадочников) за нов цар, а организатор на заверата е тетката на Иван, Ефросина (ја игра Бирман). 

Меѓутоа, царот Иван ја предвидува заверата и го кани Владимир на гозба. Таму, Владимир се опијанува и му признава на царот дека болјарите планираат да го убијат. Тогаш, Иван Грозни го седнува Владимир на престолот, го облекува во царска облека и му ја става царската круна на главата, а потоа, царот и неговата свита, предводени од Владимир, одат во црквата. Таму, веќе чека убиецот, кој по грешка го убива кнезот Владимир. Мислејќи дека е убиен царот, Ефросина прогласува дека Русија има нов цар, но кога открива дека убиениот е нејзиниот син Владимир, таа паѓа во очај. Така, Иван Грозни го крши отпорот на болјарите, по што прогласува дека е подготвен да ја брани Русија од надворешните непријатели.
## Наводи

Категорија:Советски филмови
Категорија:Филмови на руски јазик
Категорија:Црно-бели филмови
Категорија:Историски филмови
Категорија:Биографски филмови
Категорија:Филмови на Сергеј Ејзенштајн
Категорија:Филмови со Николај Черкасов
Категорија:Филмови со Серафима Бирман
Категорија:Филмови со Павел Кадочников
Категорија:Филмови со Михаил Названов
Категорија:Филмови од 1958 година
Категорија:Филмови на Мосфилм
Категорија:Култни филмови
Категорија:Филмови чие дејствие се одвива во Русија
Црква „Св. Пантелејмон“ - Солун

**Свети Пантелејмон** () — доцновизантиска црква во Солун, Егејска Македонија, прогласена за светско наследство на УНЕСКО.

Сместена е во источниот дел на стариот град, близу Гробницата на Галериј („Ротонда“), на раскрсницата на улиците „Јасинуду“ и „Аријану“. Посветена е на Св. Пантелејмон дури по Отоманското владеење во 1912 г. а првичното име сè уште е спорно. Во 1548 г. црквата е претворена во џамија и нарчена „Исакова џамија“, поради што повеќето стручњаци сметаат дека постои непосредна поврзаност доцновизантискиот манастир „Богородица Привлепта“ или „Исаков манастир“, наречен по неговиот ктитор — солунскиот митрополит солунски митрополит Јаков (1295-1315), кој се замонашил под името Исак. Другото гледиште е дека оваа врска не постои, туку дека црквата е претворена во џамија околу 1500 г. и наречена по солунскиот кадија Ишак Челеби. Сепак, архитектонските особеини и живописот од XIII и почетокот на XIV век одат во полза на првото толкување.

По градба, четворен крстосводен тип, со припрата (нартекс) и (денес непостоечки) трем меѓу двата параклиса, кои се зачувани. Зачувано е многу малку од некогашниот фрескопис поради варосувањето при пренамената во џамија. Од османлискиот период е зачувана основата на минарето и мермерниот шадрван.

## Поврзано
* Црква Свети Димитрија (Солун)
* Ранохристијански и византиски споменици во Солун

## Наводи

## Надворешни врски

Категорија:Цркви во Солун
Категорија:Цркви од 14 век
Категорија:Светско наследство во Грција
Солун
Категорија:Поранешни џамии
Категорија:Византиски цркви во Солун
Категорија:Цркви во Солунската епархија
Споменик на Александар Македонски (Солун)

**Споменикот на Александар Македонски** — споменик кој се наоѓа во Солун, Грција во непосредна близина на Белата кула и во една од најпопуларните населби во градот, Неа Паралија. Статуата го прикажува македонскиот војсководец Александар Македонски на својот коњ Букефал.

Споменикот бил изграден во 1973 година и е дело на скулптурот Евангелос Мустакас. Бронзената статуа била изработена во Италија.

Висина на статуата е 6 метри додека тежината е 4 тони. Вкупна висина со постаментот е 11 метри.

На западната страна на споменикот од бронза е изработена Битката кај Ис, битка во која Александар Велики бил принуден да побегне од бојното поле од страна на Дариј III.

Општите параметри на комплексот се 23 х 30 метри.

## Наводи

Категорија:Згради и градби во Солун
Римски форум (Солун)

**Римски форум** () — римски форум во Солун, Егејска Македонија, кој се наоѓа во горниот дел на денешниот плоштад Аристотел во близина на улицата Игнатија, изградена врз древногрчка Агора. Форумот долги години претставувал економски, политички, социјален и верски центар на градот.

Форумот имал должина од 146&nbsp;метри и ширина од 97&nbsp;метри и претставува терасовиден форум на два спрата. Кон комплексот на форумот припаѓаат и две римски бањи од кои едната е ископана, а другата сè уште е закопана под градот, и мал театар кој бил користен за гладијаторски игри. Форумот бил изграден најверојатно во периодот помеѓу 42 п.н.е. и 138 година. Во овој период низ Римското Царство биле изградени големброј на слични такви форуми како овој во Солун. Иако првичниот комплекс не бил изграден во римско време, тој бил главно обновен во 2 век. Според други податоци, дел од форумот бил изграден во времето на Тетрархијата (крајот на 3 и почетокот на 4 век). Се смета дека форумот и театарот се користеле барем до 6 век.

Самиот форум опфаќал голем број на градби, украсени со арки и фонтани. Во внатрешноста се наоѓал амфитеатарот со елементи од коринтската архитектура. Овде се наоѓале и неколку скулптури на Менада, Дионис, Аријадна, Леда, Ганимед итн. Во форумот добро е зачуван криптопортикот (подземен тунел). При археолошките ископувања од 1966 година биле пронајдени голем број на сребрени монети и мермерни скулптури, кои денеска се наоѓаат по солунските археолошки музеи. Кон 1989 година започнала реставрација на целиот комплекс.

## Наводи

Категорија:Римски Солун
Категорија:Згради и градби во Солун
Категорија:Плоштади во Солун
Категорија:Знаменитости во Солун
Солун
Категорија:Археолошки наоѓалишта во Егејска Македонија
Категорија:Споменици на културата во Солун
Синагога на битолчаните

**Синагога на битолчаните** (, ) — синагога во Солун, Егејска Македонија, храм на некогашната голема и значајна  еврејска заедница во градот.

## Историја
Храмот е изграден во 1927 г. од Евреите од Битола и осветен од главниот рабин на Солун, Хаим Рафаил Хабиб.

За време на Втората светска војна, синагогата е спасена бидејќи му е доделна на користење на Црвениот крст. Во јуни 1978 г. објектот настрадал во земјотрес со големи оштетувања. Подоцна е обновена од државата, но во неа се богослужи само за големите празници, а редовните служби се одвиваат во новата синагога на ул. „Цимики“, каде воедно се наоѓаат рабинатот и Еврејскиот музеј.

## Поврзано
* Солунски Евреи
* Македонски Евреи
* Лададика

Битолчаните
Категорија:Згради и градби во Солун
Категорија:Македонски Евреи
Категорија:Историја на Евреите во Македонија
Категорија:Историја на Евреите во Грција
Категорија:Македонско-грчки односи
Категорија:Ар деко архитектура во Грција
Суперкуп на Македонија во кошарка 2000

**Суперкупот на Македонија 2000** било 1. издание на Суперкупот на Македонија во кошарка. Натпреварот се одиграл во спортската сала Младост во Гостивар во организација на Кошаркарскиот Сојуз на Македонија. Во ова издание првак бил Никол Ферт кој го примил пехарот „Македонски спорт“.

## Место на одржување




## Учесници

## Натпревар

## Поврзано
* Прва македонска кошаркарска лига 2000/01
* Куп на Македонија 2001
* Втора македонска кошаркарска лига 2000/01
* Македонска кошаркарска федерација

## Наводи

## Надворешни врски
* Мрежно место на МКФ 

Категорија:Суперкуп на Македонија во кошарка
Категорија:Спортот во Македонија во 2000 година
ЧПП

**ЧПП** — скратеница од изразот „**Често поставувани прашања**“, кои од своја страна се превод на англиската скратеница **FAQ** и нејзиното значење Frequently Asked Question(s), кој претставува список на најчестите прашања за некоја тема и концизни одговори на тие прашања.
Оваа пракса главно се користи на семрежјето.

Првично, овој поим се однесувал исклучиво на списоците со прашања и одговори кои се сретнуваат на одредена тема. Денес истиот се користи и за:
* еден единствен пар прашање/одговор
* списоци на прашања и одговори кои не се поставуваат често
* каков било документ кој објаснува одредена тема (упатство за употреба на апарат, анализа на текст, итн.)

Идејата за списоци со ЧПП е добро прифатена и денес има вакви списоци за сè, од физика, хемија, математика, до разни опскурни теми.

## Надворешни врски

Сите долунаведени поврзници упатуваат на семрежни страници на англиски јазик. 

* Попис на сите ЧПП
* [ЧПП за [невронски мрежи]]
* ЧПП за мачките
* ЧПП за компјутерски вируси
* ЧПП за свирење на класична гитара

Категорија:Иницијализми
Категорија:Семрежје
UTC+08:30

**UTC+08:30** е временско отстапување од +08:30 од UTC. Според стандардот ISO 8601, времето би се запишало како . Ова време се користи во:

## Како стандардно време (цела година)

### Јужна Азија
*Северна Кореја

## Надворешни врски
*Градови моментално во UTC+08:30 

Категорија:Часовни појаси
Алаџа-имарет

**Алаџа-имарет** или **џамија „Исак-паша“** (, ) — поранешен муслимански храм кој се наоѓа во Солун, Егејска Македонија. Објектот се наоѓа на улицата Касандар, североисточно од црквата „Св. Димитрија“.

На влезот има натпис кој укажува дека Аладџ имарет бил изграден во 1484 година од Исак-паша, кој бил голем везир на Мехмед II и управител на Солун во времето на Бајазит II. Името Алаџа имарет, во превод значи шарен имарет и доаѓа од обоените камења со ромбоидна форма, кои го украсувале минарето на џамијата.

Од минарето е преживеана само основата. Денес Аладџ имарет се користи за изложби.

## Наводи

## Надворешни врски
*Слики од објектот. https://www.abttf.org/images/04._Yunanistan_Genel/web_Alaca-imaret.jpg

Категорија:Џамии во Солун
Категорија:Отоманска архитектура во Солун
Категорија:Отомански џамии во Грција
Категорија:Исламот во Солун
Категорија:Згради и градби во Солун
Категорија:Поранешни џамии во Грција